מצר קארימאטה

מצר קארימאטה (באינדונזית: Selat Karimata) הוא מצר ים רחב באינדונזיה, בין האיים סומטרה ובורנאו (קלימנטאן). המצר מקשר בין ים ג'אווה  שמדרום לו לבין ים סין הדרומי שמצפונו.

רוחבו של המצר בין חופו המערבי של האי בורנאו לבין חופו המזרחי של האי בליטונג , השוכן מזרחית לסומטרה, הוא כ-200 ק"מ. עומקו המרבי – 36 מ'.

במצר קארימאטה, מערבית לקלימנטאן, ממוקמים איי קארימאטה , ואילו מזרחית לאי סומטרה – האי באנגקה  אשר ממנו הוא מופרד על ידי מצר באנגקה. בין האיים באנגקה ובליטונג עובר מצר גאספאר.

ב-28 בדצמבר 2014 התרסקה בפתחו הדרומי של מצר קארימאטה טיסה 8501 של חברת אייר אסיה אינדונזיה.

קישורים חיצוניים 

 ПОДВОДНЫЙ КЛАД ПРОЛИВА КАРИМАТА, באתר REPIN.INFO  

 

קארימאטה
קארימאטה
בורנאו: גופי מים